Szabolcs – Szatmár – Bereg Megyei Pedagógiai Szakszolgálat Mátészalkai Tagintézménye

**4700. Mátészalka, Kazinczy u. 3-5.**

**Tel./fax: 44-312-103. E-mail:** ***szszbmpszmsztagint@gmail.com***

**Ikt.: 89/2015. Tárgy**: Beszámoló a 2014/2015-ös

 tanévben végzett munkáról

**Beszámoló a 2014/2015. tanévben végzett munkáról**

**Tisztelt Főigazgató Nő!**

Szakszolgálatunk főállású dolgozóinak létszáma ebben a tanévben:

**Név**  **beosztás**

Baloghné Piros Zsuzsanna tagintézmény-vezető, igazgató, gyógypedagógus

Andráskáné Kozma Ágnes pszichológus

Rácz Tímea pszichológus

Szécsi Nóra pszichológus

Varga Béláné gyógypedagógus

Jeremcsuk Józsefné gyógypedagógus

Kaptur Sándor gyógypedagógus

Kedvesné Szalma Ágnes óvodapedagógus-fejlesztőpedagógus

Dankóné Lengyel Ágota logopédus

Mezőssy Gyöngyi logopédus

Lemák Tímea pedagógiai asszisztens

Bene Sándorné szakszolgálati titkár

Minden főállású szakalkalmazott rendelkezik a jogszabályban előírt végzettséggel, szakképzettséggel, szakvizsgával.

Megbízási szerződéssel, heti 6 - 6 órában, óraadó gyógytestnevelők voltak ebben a tanévben: Nagy Andrea és Kürti László. Főállású munkahelyükön látják el a gyerekeket, a Mátészalkai Képes Géza Általános Iskolában, valamint a Mátészalkai Esze Tamás Gimnáziumban. A tankerület többi iskolájában a gyógytestnevelés nincs megszervezve, a szakemberek hiánya miatt.

Munkánkat segíti 1 fő gyermekpszichiáter szakorvos, Dr. Varga Tamás, aki 2 hetente 3 órában dolgozik intézményünkben.

A tankerület, a gyermeklétszám nagysága és a problémák súlyossága indokolná, hogy jóval több szakember dolgozzon intézményünkben. Jelenleg 1 fő frissen végzett pszichológus, aki nálunk töltötte szakmai gyakorlatát, szívesen dolgozna szakszolgálatunknál, reméljük, hogy pályázata sikeres lesz. Más jelentkezőről nincs információnk. A humánerőforrás hiánya minden tevékenységi területünket érinti. A kevés szakember létszám miatt önállóan működő tankerületi szakértői bizottságunk nincs, mindenki vizsgál és terápiát is folytat.

Ebben a tanévben 1 fő munkatársunk, Kedvesné Szalma Ágnes tanul tovább az egri Eszterházy Károly Főiskola Neveléstudományi Karán, az oklevél megszerzésének várható időpontja 2016 június.

A képzés államilag finanszírozott.

Szakmai továbbképzésen az alábbi dolgozók vettek részt a tanév folyamán:

Baloghné Piros Zsuzsanna

* NILD Ritmikus Írás technika, és a Fonológiai Tudatosság Teszt - 13 órás képzés

 A tanfolyam díját 100% - ban a dolgozó fizette.

Mezőssy Gyöngyi

* NILD Ritmikus Írás technika, és a Fonológiai Tudatosság Teszt - 13 órás képzés

 A tanfolyam díját 100% - ban a dolgozó fizette.

Dankóné Lengyel Ágota

* NILD Ritmikus Írás technika, és a Fonológiai Tudatosság Teszt - 13 órás képzés

 A tanfolyam díját 100% - ban a dolgozó fizette.

* A matematika tanulás zavarai - 30 órás képzés

 Szervezője és finanszírozója: EDUCATIO

Szécsi Nóra

* Felkészítés a Babzsák Fejlesztő Program használatára – 10 órás képzés. Szervezője és finanszírozója: EDUCATIO
* A rehabilitációs fejlesztést és tanácsadást megalapozó vizsgálatok és a beavatkozás gyakorlata a pedagógiai munkában – 90 órás képzés. Szervezője és finanszírozója: EDUCATIO

A Mátészalkai Tagintézmény jelenleg a város központjában, jól megközelíthető helyen van. A munka szervezése nagy körültekintést igényel a helyiségek kevés száma miatt. A nyugodt munkavégzés feltételei hiányoznak, nagy az áthallás, az intimitásra, a személyiségi jogok védelmére nem megfelelőek az épület adottságai. Szülői váró, tanári szoba nincs. A kevés helyiség miatt az intézményen belüli kötött munkaidő hasznos eltöltését is külön gond megszervezni.

A költöztetésről jelenleg konkrét információnk nincs. Az üzemeltetés részéről fennakadás nem volt, a korábban megoldatlan takarítás is rendeződött.

A tanév során gyakran okozott gondot a fénymásoló papír akadozó ellátása, de az utóbbi időben a működésünkhöz szükséges mennyiség rendelkezésünkre állt. A kapott íróeszközök minősége erősen kifogásolható, a tollak nem fognak, a ceruzák törékenyek. Tesztjeink, fejlesztőjátékaink kopottak, újításukra nagy szükség lenne.

Az EDUCATIO – tól az alábbi teszteket kaptuk, amelyek részben enyhítenek problémáinkon:

* Színes Progresszív mátrixok (CPM) tesztkészlet 2 db
* Sindelar – I. program 1 db
* GMP Beszédészlelést szűrő tesztkészlet 1db
* Szceno – teszt 1 db
* Kézbáb – készlet 1 db
* d2 – Revision Figyelmi és összpontosítási teszt készlet ½ db
* TROG Nyelvtani Szerkezetek Megértése Tesztkészlet 2 db
* TAT – Tematikus Appercepciós Teszt 1 db
* Rorschach – próba tesztkészlet 1db
* SAFA – Pszichiátriai becslőskálák gyermekek és serdülők részére 1 db
* CAT – Gyermek Appercepciós Teszt tesztkészlet 1 db

A Szceno – teszthez sajnos nincs magyar nyelvű leírás.

Nagy szükségünk lenne a Weschler teszt óvodás változatára, hogy az elavult, nem standardizált Budapesti Binet IQ tesztet le tudjuk cserélni, valamint a használatához képzés is szükséges, amely egyelőre még nem valósult meg.

Jó szolgálatot tenne a pszichológusok számára a Lüscher teszt.

A logopédiai munkához szükség lenne a Meixner – féle szókincs – szótanulás vizsgálat képeire, a Peabody – és a LAPP – tesztekre.

Alapfeladataink ebben a tanévben: tankerületi szakérzői bizottsági tevékenység, nevelési tanácsadás, logopédiai ellátás, gyógytestnevelés.

A járásban/tankerületben a hátrányos helyzetű gyerekek magas számban élnek. Gyakori, hogy anyagi okok miatt nem tudják a szülők behozni a gyermeküket a szakszolgálathoz, de a munkatársaim sem terhelhetők tovább a még több kijárással.

Az ellátandó 58 nevelési – oktatási intézmény mindegyike igényt tartana a helyben való ellátáshoz, de megfelelő helyiséggel csak néhányuk rendelkezik, felszereltség sehol nincs. Minden szükséges eszközt magunkkal viszünk, gyakori, hogy 10 – 15 kg – ot cipelünk.

Az 5 éves, óvodába járó gyermekek logopédiai szűrése szeptember, október hónapokban megtörtént, a saját szerkesztésű, készítésű szűrőeljárásunkkal. A jövőben a Szól - e? szűrőeljárás lehetséges bevezetésével, a két főállású logopédus a tanév I. félévének végére sem fejezné be a jogszabályban előírt feladatot, mivel a szűrésre minden évben 1000 fő fölötti a létszám.

A logopédusok a szakszolgálatnál, valamint Vaja és Nagyecsed városokba tudnak kijárni dolgozni, a többi településen a helyben való ellátás megoldhatatlan. A heti 2 kötelező logopédiai foglalkozás bevezetésével a terápiában részt vevő gyerekek létszáma felére csökkent a korábbinak.

A nevelési tanácsadásban dolgozók feszített munkatempóban igyekeznek megjelenni, dolgozni az intézményekben, egy – egy munkatársra 8 – 10 iskola, óvoda jut. A várólista hosszának csökkentését a gyermekek érdekében gyakran túlmunkával igyekszünk megoldani, ezért külön díjazást nem kapunk, amely hosszabb távon nem tartható megoldás.

Adminisztrációs terheink nőttek, amit a munkatársak szintén a napi 8 órán túl oldanak meg. További plusz teher az INYR vezetése, mivel internet hálózatunk 1 – 2 gépet bír el, valamint a rendszer maga is nehezen kezelhető.

Tagintézményünkön belül az információáramlás megfelelő, heti rendszerességgel tartjuk megbeszéléseinket, mentálhigiénés célzattal is. A team – munka erős, a gyakori esetmegbeszéléseken egymásnak nyújtunk segítséget, a tudásmegosztás intézményünkben természetes jelenség.

A megyei munkaközösségi értekezleteken igyekszünk minden esetben megjelenni, aktívan képviselve szakmánkat.

Rendszeresen részt veszünk a Gyermekjóléti Szolgálat havi esetjelző megbeszélésein, ahol találkozunk az óvodák, iskolák gyermekvédelmi felelőseivel, a védőnőkkel. Munkájukat igyekszünk segíteni minden esetben.

A nevelési – oktatási intézmények felkéréseire szakmánkkal összefüggő felvilágosító jellegű előadásokat tartottunk a tantestületek és a szülők részére, ebben a tanévben 14 esetben.

Az előző évekhez képest aktívabb együttműködésünket, segítségünket igényelték az iskolák pedagógusai, a magatartási - beilleszkedési problémás gyerekek érdekében. Rendszeres és jó a kapcsolatunk a nevelőszülő tanácsadókkal, a gyámhivatalokkal, a rendőrséggel, a családsegítőkkel, az ÁNTSZ szakembereivel.

A járásban a különböző intézmények által szervezett előadásokon, konferenciákon képviseljük szakszolgálatunkat.

A Munkatervünkben megfogalmazott feladatainkat megvalósítottuk.

A belső szakmai ellenőrzésben elsősorban a szakértői vélemények tartalmi – és formai megfelelőségét tartottuk szem előtt, valamint a terápiában részt vevő gyermekek, tanulók fejlődésének figyelemmel kísérése történt. Az óralátogatásokon említést érdemlő negatívum nem volt tapasztalható.

Dokumentumainkat, statisztikánkat, nyilvántartásunkat igyekeztünk pontosan végezni, ill. ellenőrizni. Hiányosságunk az INYR vezetésével van, de úgy érzem, ez nem a szakszolgálat dolgozóinak róható fel.

Mátészalka, 2015. június 26.

 Tisztelettel: Baloghné Piros Zsuzsanna

 tagintézmény-vezető

 igazgató